བསླབ་བྱ་མང་ཆེ་བ་ནི་སངས་རྒྱས་ཆོས་ལུགས་ཀྱི་རྗེས་འཇུག་རབ་བྱུང་བཙུན་པ་རྣམས་ལ་དམིགས་ནས་བརྩམས་པ་ཡིན་པས།བསླབ་བྱ་ཕལ་ཆེ་བའི་བརྗོད་བྱའི་ནང་དོན་གཙོ་བོ་ནི་ཆོས་ལུགས་ཀྱི་གཞུང་ལས་བརྩམས་ཏེ་ཐོས་བསམ་ཇི་ལྟར་བྱེད་ཚུལ་དང་།བསླབ་ཁྲིམས་ཇི་ལྟར་སྲུང་ལུགས་སོགས་ལ་སྦྱར་ཡོད་པ་ཇི་བཞིན།བཙན་པོའི་སྐབས་ཀྱི་བསླ་བྱ་སྤྱིའི་ནང་དོན་གཙོ་བོ་སྡིག་སྤོང་དགེ་སྒྲུབ་དང་ལས་འབྲས་སོགས་དམ་པའི་ལྷ་ཆོས་ཀྱི་ནང་དོན་དང་དེ་སྒྲུབ་ཚུལ་ལ་སྦྱར་ཡོད་དེ།དཔེར་ན།སྲོང་བཙན་སྒམ་པོའི་བོད་ཁམས་སྤྱི་ལ་གདམས་པལས།ཉོན་མོངས་དུག་ལྔ་རང་ཁར་སྤྱད་པས་ཞེ་སྡང་གིས་དམྱལ་བར་སྐྱེ།ཚ་གྲང་གི་སྡུག་བསྔལ་མྱོང་།སེར་སྣས་ཡི་དྭགས་སུ་སྐྱེ།བཀྲེས་སྐོམ་གྱི་སྡུག་བསྔལ་མྱོང་།གཏི་མུག་གིས་བྱོལ་སོང་དུ་སྐྱེ།བཀོལ་སྤྱོད་ཀྱི་སྡུག་བསྔལ་མྱོང་།འདོད་ཆགས་ཀྱིས་མིར་སྐྱེ།འགྱུར་བའི་སྡུག་བསྔལ་མྱོང་།ཕྲག་དོག་གིས་ལྷ་མ་ཡིན་དུ་སྐྱེ།འཐབ་རྩོད་ཀྱི་སྡུག་བསྔལ་མྱོང་།ང་རྒྱལ་གྱིས་ལྷར་སྐྱེ།འཕོ་ལྟུང་གི་སྡུག་བསྔལ་མྱོང་།འགོ་དྲུག་སྡུག་བསྔལ་གྱིས་གཅིག་གནས་གཅིག་ཏུ་འཁོར་བས་སྡུག་བསྔལ་གྱི་མངའ་མི་ཆོད་པ་ཡིན་ནོ།།སྡུག་བསྔལ་དེ་ལས་བཟློག་པའི་ཐབས་བཀའ་རྒྱ་ཆེ་ལུང་གྲངས་མང་ཡང་།འགྲོ་དྲུག་གི་སྡུག་བསྔལ་ལས་ཐར་བར་བྱེད་པ་ཐུགས་རྗེ་ཆེན་པོ་ལས་ལྷག་པ་མེད།སྙིང་པོ་ཡི་གེ་དྲུག་པས་རིགས་དྲུག་གི་སྐྱེ་སྒོ་གཅོད་པ་ཡིན།རང་གི་གྲོགས་སུ་དམ་པའི་ཆོས་བཟང་བས་ཐུགས་རྗེ་ཆེན་པོའི་ཆོས་ལ་ཆོད་མཆོདཅིགསྐྱེལ་མར་དཀོན་མཆོག་གསུམ་བཟང་བས་དཀོན་མཆོག་གསུམ་ལ་སྐྱབས་འགྲོ་རྒྱུན་མ་བཅདགཅོདཅིགསུན་མར་བླ་མ་ཡིད་དམ་མཁའ་འགྲོ་གསུམ་བཟང་བས་གསོལ་བ་རྒྱུན་མ་ཆད་པར་ཐོབ་ཅིགརྒྱབ་སྐྱོར་དུ་བལྟ་སྒོམ་སྤྱོད་པ་གསུམ་བཟང་བས་ཉམས་སུ་ལོང་ལོངས་ཅིགསྡིག་པ་ཕྲ་མོ་ནས་སྤོངས་ཅིག་ཐིགས་པ་བསགས་པས་རྒྱ་མཚོ་ཙམ་དུ་འགྲོའོ།།དགེ་བ་ཕྲ་མོ་ནས་གྱིས་ཤིག་རི་རབ་ཆེན་པོ་ཡང་རྡུལ་ཕྲན་རབ་ནས་གྲུབ་བོ།།ཅི་བྱད་དགེ་བའི་རྩ་བ་བླ་མེད་བྱང་ཆུབ་ཏུ་བསྔོས་ཤིགཅེས་པ་ལྟ་བུ་དང་།དེ་ལྟར་སློབ་དཔོན་པདྨའི་བསླབ་བྱའི་དགོངས་དོན་གྱི་རྩ་བ་ལྟ་བུ་ཁོང་གི་བོད་ཀྱི་སྤྱི་མཐུན་རྣམས་ལ་གནང་བའི་ཞལ་ཆེམསལས།གདོང་དམར་སྲིན་པོ་བོད་ཀྱི་མི་རྣམས་ང་ལ་ཉོན༔ངན་སོང་གསུམ་གྱི་སྐྱེལ་མ་དཀོན་མཆོག་གསུམ་ལ་ཚོལ༔འདི་ཕྱིའི་བརྟེན་ས་བླ་མ་ཡིན་དམ་མཁའ་འགྲོར་གྱིས༔བོད་ཀྱི་ལྷ་སྐལ་ཐུགས་རྗེ་ཆེན་པོ་ལྷ་རུ་ཟུང༔མི་དགེ་བཅུ་སྤོངས་དགེ་བ་བཅུ་བོ་དང་དུ་ལོངས༔དེ་ལྟར་བྱས་ན་འདིར་བདེ་ཕྱི་མ་ཇེ་བདེར་འགྲོ༔་ཞེས་གསུངས་ཏེ།ནང་པའི་ཆོས་ལུགས་ཀྱི་ཀུན་སྤྱོད་རྩ་དོན་ལྷ་ཆོས་དགེ་བ་བཅུ་པོ་སྒྲུབ་པ་དང་།དུག་གསུམ་གྱིས་ཀུན་ནས་བསླངས་པའི་ལས་ཏེ་ནག་པོའི་ལས་ལམ་བཅུ་པོ་ལས་ལྡོག་པར་གདམས་པའི་བསླབ་བྱའི་བརྗོད་དོན་ལྷ་ཆོས་སྒྲུབ་ཚུལ་ལ་སྦྱར་བ་ཤ་སྟག་ཡིན་པ་བཞིན་ནོ།།